b'\n_START_ARTICLE_\nJanko Kastelic (slikar)\n_START_SECTION_\n\xc5\xbdivljenjepis in delo\n_START_PARAGRAPH_\nJanko Kastelic se je rodil 4. 4. 1953 v Pivki. Slikarstvo je \xc5\xa1tudiral zasebno. Leta 1984 je postal \xc4\x8dlan Zveze dru\xc5\xa1tev slovenskih likovnih umetnikov (ZDSLU), od leta 1993 pa ima status svobodnega umetnika. Samostojno je za\xc4\x8del razstavljati leta 1975 in od takrat je svoja dela predstavljal na 71 razstavah po Sloveniji, Hrva\xc5\xa1ki, Italiji, Ameriki, Nizozemski in drugod. S svojimi deli se je udele\xc5\xbeil nad 300 skupinskih razstav, likovnih kolonij in drugih likovnih prireditev doma in v tujini, za kar je prejel 26 nagrad._NEWLINE_Kot samostojni kulturni delavec \xc5\xbeivi in ustvarja v Se\xc5\xbeani.'